Document ID: 32004D0629

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 1ης Σεπτεμβρίου 2004 για την κατάργηση της απόφασης 2002/794/ΕΚ σχετικά με ορισμένα προστατευτικά μέτρα που αφορούν το κρέας πουλερικών, τα προϊόντα με βάση το κρέας πουλερικών και τα παρασκευάσματα από κρέας πουλερικών τα οποία προορίζονται για ανθρώπινη κατανάλωση και εισάγονται από τη Βραζιλία [κοινοποιηθείσα υπό τον αριθμό Ε(2004) 3297] (Κείμενο που παρουσιάζει ενδιαφέρον για τον ΕΟΧ) (2004/629/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (1), και ιδίως το άρθρο 53 παράγραφος 1, την οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (2), και ιδίως το άρθρο 22 παράγραφος 1, Εκτιμώντας τα ακόλουθα: (1) Σύμφωνα με την απόφαση 2002/794/ΕΚ της Επιτροπής (3), κάθε φορτίο κρέατος πουλερικών, προϊόντων με βάση το κρέας πουλερικών και παρασκευασμάτων από κρέας πουλερικών που εισάγεται από τη Βραζιλία πρέπει να υποβάλλονται σε χημική δοκιμασία προκειμένου να αποδειχθεί η απουσία νιτροφουρανίων και των μεταβολιτών τους. (2) Ο αριθμός των φορτίων κρέατος πουλερικών από τη Βραζιλία που υποβάλλεται σε δοκιμασία μειώθηκε από 100 % στο 20 % με την απόφαση 2002/794/ΕΚ, όπως τροποποιήθηκε από την απόφαση 2004/198/ΕΚ. Η τροποποίηση αυτή πραγματοποιείται με βάση τις εγγυήσεις που παρέχονται από τη Βραζιλία, τα αποτελέσματα των χημικών δοκιμασιών που πραγματοποιούνται από τα κράτη μέλη και τα αποτελέσματα αποστολής στη Βραζιλία από το Γραφείο Τροφίμων και Κτηνιατρικών Θεμάτων. (3) Μετά από αυτή τη μείωση του αριθμού των φορτίων που υποβάλλονται σε δοκιμασία, η Επιτροπή δεν έχει λάβει άλλες κοινοποιήσεις μέσω του συστήματος έγκαιρης προειδοποίησης σχετικά με την παρουσία νιτροφουρανίων και των μεταβολιτών τους, στο κρέας πουλερικών από τη Βραζιλία. (4) Η απόφαση 2002/794/ΕΚ πρέπει, συνεπώς, να καταργηθεί. (5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΌΦΑΣΗ: Άρθρο 1 Η απόφαση 2002/794/ΕΚ καταργείται. Άρθρο 2 Τα κράτη μέλη τροποποιούν τα μέτρα που εφαρμόζουν στις εισαγωγές προκειμένου να τα ευθυγραμμίσουν με την παρούσα απόφαση. Ενημερώνουν αμέσως την Επιτροπή. Άρθρο 3 Η παρούσα απόφαση αρχίζει να ισχύει από τις 10 Σεπτεμβρίου 2004. Άρθρο 4 Η παρούσα απόφαση απευθύνεται στα κράτη μέλη. Βρυξέλλες, 1 Σεπτεμβρίου 2004.

Classification Labels:
986
703
36

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 2442
614
5923
5258
1632
2736
2737
1268
11

EuroVoc IDs (Expanded): 2442
614
5923
5258
1632
2736
2737
1268
11

Dataset Source: meu

Split: train